1REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/12-25

3.februar 2025. godine

B e o g r a d

Z A P I S N I K

OSME SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 23. JANUARA 2025. GODINE

Sednica je počela u 17,03 časova.

Sednicom je predsedavala Nevena Đurić, predsednica Odbora.

Sednici su prisustvovali: Nebojša Bakarec, Nataša Jovanović, Marko Atlagić, Nevena Đurić, Ljubica Vraneš, Dunja Simonović Bratić, Akoš Ujhelji, Sanja Jefić Branković i Jovan Janjić, članovi Odbora.

Sednici su prisustvovali: Nataša Milić Milaš (Jadranka Jovanović), Danijela Vujičić (Lepomir Ivković) i Dušan Marić (Jovan Kolundžija), zamenici članova Odbora.

Pre prelaska na utvrđivanje dnevnog reda, predsedavajuća je konstatovala da sednici prisustvuje 12 narodnih poslanika i da su ispunjeni uslovi za rad i punovažno odlučivanje.

Na predlog predsedavajuće, članovi Odbora su glasanjem (12 „za“, nema protiv“) usvojili sledeći

**D n e v n i r e d:**

1. Javni razgovor sa predloženim kandidatima za članove Saveta Regulatornog tela za elektronske medije.

**PRVA TAČKA DNEVNOG REDA**: Javni razgovor sa predloženim kandidatima za članove Saveta Regulatornog tela za elektronske medije.

Predsednica Odbora obavestila je prisutne da je u toku dana obavljen javni razgovor sa predloženim kandidatima u okviru Javnog slušanja u skladu sa članom 14. stav 8. Zakona o elektronskim medijima. Takođe, informisala je članove i zamenike članova Odbora da je, u skladu sa članom 156. stav 3. Poslovnika Narodne skupštine propisano da se Izveštaj kao i lista kandidata sa biografijama i izjavama kandidata za članove Saveta Regulatora da prihvataju kandidaturu upućuju Narodnoj skupštini na dalje odlučivanje.

Predsednica Odbora je predložila da se Lista kandidata za izbor članova Saveta Regulatornog tela za elektronske medije uputi po hitnom postupku u skladu sa 167. Poslovnika Narodne skupštine, kako bi se omogućio nesmetan rad ovog organa.

S obzirom da nije bilo prijavljenih za reč, Odbor je jednoglasno (12 „za“) prihvatio predlog predsednice Odbora da se Izveštaj Odbora uputi Narodnoj skupštini po hitnom postupku.

Odbor je jednoglasno za izvestioca Odbora na Sednici Narodne skupštine za odredio Nevenu Đurić, predsednicu Odbora (12 glasova „za“).

Sednica je završena u 17:10 časova.

 SEKRETAR PREDSEDNIK ODBORA

 Dana Gak Nevena Đurić